Jabarkan Senarai runut dari Dia...Misha dalam bahasa melayu

Lagu Berlalu yang dijadikan single pertama gagal memikat hati pendengar kerana bunyinya lebih kedepan berbanding muzik semasa manakala lagu Detik Antara Waktu juga gagal menyaingi populariti lagu penyanyi Alyah - Kisah Hati. Bagaimanapun, Misha menyimpan rasa terkilan kerana promosi album barunya itu tidaklah sekuat mana. Bagi Misha, peminat yang memang menantikan karya barunya tidak pernah berfikir dua kali bagi membelinya. Malah, paling menggembirakannya, reaksi mereka juga positif.

Misha terkilan ekoran lagu daripada album itu masih gagal menembusi beberapa stesen radio. Mereka tidak mahu memutarkan dan memberi alasan yang difikirkan begitu longgar. Tapi itulah hakikat dan sebagai seorang penyanyi, apa lagi yang mampu kita lakukan.

Misha membuat kenyataan bahawa beliau tidak kesal walaupun meletak sepenuh komitmen dan fokus kepada pembikinan album itu kerana semua itu adalah tanggungjawab. Ujarnya, mungkin ia tidak dimainkan sekarang namun, jika punya peluang dan rezeki lagu itu diputarkan 10 tahun lagi, pendengar akan mengenal pasti identiti Misha dalam merakamkan album dimana kualitinya begitu kemas dan Misha sendiri kagum dengan semua pihak yang terbabit dalam proses pembikinan album kompilasi ini.